Breskur ferðamaður sem var á meðal þeirra 39 sem bjargað var af Langjökli seint í nótt eftir vélsleðaferð í vondu veðri með Mountaineers of Iceland er fullur af þakklæti til þeirra sem komu að björgunaraðgerðum . Hann segir enga hugmynd hafa haft af slæmri veðurspá þegar lagt var á jökulinn . Um er að ræða daglegar vélsleðaferðir hjá Mountaineers of Iceland þar sem farið er frá Gullfossi upp á jökulinn í um klukkutímalanga vélsleðaferð . Fólkið í ferðinni var af alls kyns þjóðernum og sömuleiðis á öllum aldri . Sex ára barn var á meðal þeirra sem lentu í háskanum en ferðin hófst um klukkan eitt í gær . Fólkið þurfti að grafa sig í fönn við bíla Mountaineers of Iceland en einn bíll fyrirtækisins bilaði . Þá var björgunarsveitarfólk ekki komið á staðinn fyrr en um eitt í nótt , um tólf tímum síðar . Fleiri klukkutíma tók að flytja fólkið í fjöldahjálparstöð Rauða krossins við Gullfoss þangað sem enn var verið að ferja ferðamenn á sjöunda tímanum í morgun . „ Ég er ánægður og vil þakka öllum fyrir að hafa bjargað okkur af jöklinum , “ sagði Rob frá Englandi í samtali við fréttamann við komuna til Reykjavíkur á tólfta tímanum í morgun . Hann var í hópi fólks sem hafði verið flutt í rútu á vegum björgunarsveitarinnar frá fjöldahjálparstöð Rauða krossins við Gullfoss og til höfuðborgarinnar . Ferðalangarnir voru greinilega þreyttir við komuna til Reykjavíkur og vildu fæstir ræða við fjölmiðlamenn á þeirri stundu . Hlý rúm og næring væntanlega á dagskrá . Rob viðurkenndi að hafa verið fullur efasemda um tíma . Aðspurður hvort hann hafi vitað að veðurspáin væri slæm kom Rob af fjöllum . „ Nei , við vissum ekkert , “ segir Rob . Hann bætir við að þegar ferðin hafi verið um hálfnuð hafi þau fengið upplýsingar um veðrið og snúið við . „ Ég er glaður að vera kominn niður , “ segir Rob augljóslega létt enda lífsreynsla sem fæstir vilja lenda í . Aðspurður hvort hann hafi ekki verið óttasleginn þegar fólkið var byrjað að grafa sig í fönn svaraði Rob : Athugið .